               EUROOPAN KOMISSIO
            Bryssel 11.8.2017
            COM(2017) 436 final
            2017/0202(NLE)
            Ehdotus
            NEUVOSTON PÄÄTÖS
            Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskevan sopimuksen allekirjoittamisesta unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Euroopan parlamentin ja neuvoston päätös (EU) 2017/1324 unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA)
                     1
                   annettiin SEUT-sopimuksen 185 artiklan mukaista PRIMA-aloitetta koskevan komission ehdotuksen
                     2
                   perusteella.

                  PRIMAn tavoitteena on panna täytäntöön yhteinen ohjelma, jolla edistetään tutkimus- ja innovointivalmiuksia sekä kehitetään osaamista ja yhteisiä innovatiivisia ratkaisuja Välimeren alueen elintarviketuotantojärjestelmien sekä integroidun vesihuollon ja vesivarojen hoidon tehokkuuden, turvan, turvallisuuden ja kestävyyden parantamiseksi. PRIMA-aloitten käynnistämisestä vastaavat yhdessä useat jäsenvaltiot ja kolmannet maat, jotka ovat vahvasti sitoutuneet tieteelliseen, hallinnolliseen ja taloudelliseen yhdentymiseen samoin ehdoin.

                  Jordanian hašemiittinen kuningaskunta, jäljempänä, ”Jordania”, ilmaisi 7. marraskuuta 2016 ja 30. helmikuuta 2017 päivätyillä kirjeillä halukkuutensa liittyä PRIMAan osallistujavaltiona ja sitoutui antamaan aloitteelle 30 miljoonan euron rahoitusosuuden.

                  Sen varmistamiseksi, että Jordania osallistuu PRIMAan tasavertaisesti jäsenvaltioiden ja Horisontti 2020 -puiteohjelmaan assosioituneiden kolmansien maiden kanssa, unionin kanssa on tehtävä kansainvälinen sopimus, jotta päätöksessä (EU) 2017/1324 säädetty oikeudellinen järjestelmä voidaan laajentaa koskemaan Jordaniaa.

                  Neuvosto valtuutti komission 30. toukokuuta 2017 aloittamaan unionin puolesta neuvottelut Jordanian kanssa unionin ja Jordanian välisestä kansainvälisestä sopimuksesta, jossa vahvistetaan ehdot ja edellytykset Jordanian osallistumiselle PRIMAan, sillä varauksella, että päätös (EU) 2017/1324 hyväksytään.

                  Neuvottelut aloitettiin 26. kesäkuuta 2017, ja ne saatiin menestyksellisesti päätökseen 10. heinäkuuta 2017, jolloin molempien tulevien osapuolten edustajat parafoivat sopimusluonnoksen tekstin. Tähän ehdotukseen liitetty sopimusluonnos on neuvoston antamien neuvotteluohjeiden mukainen. Siinä vahvistetaan erityisesti, että Jordanian osallistumista PRIMAan koskevat ehdot ja edellytykset ovat samat kuin päätöksessä (EU) 2017/1324, johon siinä viitataan suoraan.

                  Jotta voidaan suojata unionin taloudelliset edut ja varsinkin komission, Euroopan petostentorjuntaviraston, Euroopan tilintarkastustuomioistuimen ja PRIMAn täytäntöönpanorakenteen, jäljempänä ’PRIMA-IS”, valtuudet tehdä tarkastuksia ja tutkimuksia sovellettavan unionin lainsäädännön mukaisesti, sopimuksessa viitataan nimenomaisesti päätöksen (EU) 2017/1324 asiaankuuluviin säännöksiin ja velvoitetaan osapuolet antamaan kaikki tarvittava apu niiden täytäntöönpanemiseksi. Lisäksi sopimuksessa määrätään, että osapuolten on sovittava apua koskevista yksityiskohtaisista järjestelyistä, jotka ovat välttämättömiä niiden tämän sopimuksen mukaiselle yhteistyölle.

               •Yhdenmukaisuus muiden alaa koskevien politiikkojen säännösten kanssa

                  Kuten PRIMAsta laaditussa vaikutustenarviointiraportissa
                     3
                   todetaan, PRIMAn avoimuus kolmansien maiden, kuten Jordanian, osallistumiselle on sopusoinnussa kansainvälistä tutkimus- ja innovointiyhteistyötä koskevien tavoitteiden kanssa. Nämä tavoitteet vahvistetaan vuoden 2012 komission tiedonannossa ”EU:n kansainvälisen tutkimus- ja innovaatioyhteistyön vahvistaminen ja keskittäminen: strateginen lähestymistapa”
                     4
                   sekä Horisontti 2020 -puiteohjelmassa, jolla edistetään yhteistyötä kolmansien maiden kanssa tieteen, teknologian ja innovoinnin aloilla maailmanlaajuisiin yhteiskunnallisiin haasteisiin puuttumiseksi sekä unionin ulkoasioiden tukemiseksi. Tämä sopimus on myös yhdenmukainen Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen
                     5
                   sekä tieteellisestä ja teknologisesta yhteistyöstä tehdyn Euroopan yhteisön ja Jordanian hašemiittisen kuningaskunnan välisen sopimuksen
                     6
                   kanssa. Näissä kahdessa sopimuksessa määrätään unionin ja Jordanian välisestä yhteistyöstä tutkimuksen ja teknologisen kehittämisen alalla ja kannustetaan tutkimus- ja kehittämistoimintaa yhteisen edun mukaisilla aloilla.

               •Yhdenmukaisuus unionin muiden politiikkojen kanssa

                  Tiiviissä yhteistyössä kolmansien maiden, kuten Jordanian, kanssa tapahtuva PRIMAn täytäntöönpano on myös yhdenmukainen muuttoliike-, kehitysyhteistyö- ja naapuruuspolitiikan kaltaisten muiden unionin politiikkojen kanssa ja vaikuttaa niihin.

               2.Ehdotuksen oikeudellinen sisältö

                  Ehdotus neuvoston päätökseksi perustuu Euroopan unionin toiminnasta tehdyn sopimuksen 186 artiklaan ja 218 artiklan 5 kohdan a alakohtaan.

               Edellä esitetyn perusteella komissio ehdottaa, että neuvosto

               - päättää sopimuksen allekirjoittamisesta unionin puolesta;

               - valtuuttaa sopimuksen neuvottelijan allekirjoittamaan Euroopan unionin puolesta Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistava Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskeva sopimus.

               2017/0202 (NLE)

               Ehdotus

               NEUVOSTON PÄÄTÖS

               Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskevan sopimuksen allekirjoittamisesta unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 186 artiklan yhdessä sen 218 artiklan 5 kohdan a alakohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan parlamentin ja neuvoston päätöksessä (EU) 2017/1324
                  7
                säädetään unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen, jäljempänä ’PRIMA’.

               (2)PRIMAn tavoitteena on panna täytäntöön yhteinen ohjelma, jolla edistetään tutkimus- ja innovointivalmiuksia sekä kehitetään osaamista ja yhteisiä innovatiivisia ratkaisuja Välimeren alueen elintarviketuotantojärjestelmien sekä integroidun vesihuollon ja vesivarojen hoidon tehokkuuden, turvan, turvallisuuden ja kestävyyden parantamiseksi.

               (3)PRIMA-aloitten käynnistämisestä vastaavat yhdessä useat jäsenvaltiot ja kolmannet maat, jäljempänä ’PRIMAn osallistujamaat’, jotka ovat vahvasti sitoutuneet tieteelliseen, hallinnolliseen ja taloudelliseen yhdentymiseen samoin ehdoin.

               (4)Jordanian hašemiittinen kuningaskunta, jäljempänä ’Jordania’, on ilmaissut halukkuutensa liittyä PRIMAan osallistujavaltiona ja tasavertaisesti PRIMAan osallistuvien jäsenvaltioiden ja Horisontti 2020 -puiteohjelmaan assosioituneiden maiden kanssa.

               (5)Päätöksen (EU) 2017/1324 1 artiklan 2 kohdan mukaisesti Jordaniasta tulee PRIMAn osallistujavaltio edellyttäen, että Jordania tekee unionin kanssa tieteellistä ja teknologista yhteistyötä koskevan kansainvälisen sopimuksen, jossa vahvistetaan sen osallistumista PRIMAan koskevat ehdot ja edellytykset.

               (6)Neuvosto valtuutti komission 30. toukokuuta 2017 aloittamaan unionin puolesta neuvottelut Jordanian kanssa kansainvälisestä sopimuksesta, jossa vahvistetaan ehdot ja edellytykset Jordanian osallistumiselle PRIMAan, sillä varauksella, että päätös (EU) 2017/1324 annetaan. Neuvottelut saatettiin menestyksekkäästi päätökseen parafoimalla sopimus.

               (7)Sopimus olisi sen vuoksi allekirjoitettava unionin puolesta sillä varauksella, että sopimuksen tekeminen saatetaan myöhemmin päätökseen.

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskevan sopimuksen allekirjoittaminen unionin puolesta, sillä varauksella, että sopimuksen tekeminen saatetaan myöhemmin päätökseen.

               Sopimuksen teksti on liitetty tähän päätökseen.

               2 artikla

               Neuvoston pääsihteeristö laatii valtakirjan, jolla sopimuksen neuvottelijan nimeämä(t) henkilö(t) valtuutetaan allekirjoittamaan sopimus sillä varauksella, että sopimuksen tekeminen saatetaan myöhemmin päätökseen.

               3 artikla

               Tämä päätös tulee voimaan [päivänä, jona se hyväksytään].

               Tehty Brysselissä

                     Neuvoston puolesta

                     Puheenjohtaja

                     (1)
                  Euroopan parlamentin ja neuvoston päätös (EU) 2017/1324, annettu 4 päivänä heinäkuuta 2017, unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA) (EUVL L 185, 18.7.2017, s. 1).

                     (2)
                  COM(2016)662 final, 18.10.2016.

                     (3)
                  SWD(2016)332 final, 18.10.2016.

                     (4)
                  KOM(2012) 497 final.

                     (5)
                  EUVL L 129, 15.5.2002, s. 3.

                     (6)
                  EUVL L 159, 17.6.2011, s.108.

                     (7)
                  Euroopan parlamentin ja neuvoston päätös (EU) 2017/1324, annettu 4 päivänä heinäkuuta 2017, unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA) (EUVL L 185, 18.7.2017, s. 1).

    ---documentbreak---

               EUROOPAN KOMISSIO
            Bryssel 11.8.2017
            COM(2017) 436 final
            LIITE
            asiakirjaan
            ehdotus NEUVOSTON PÄÄTÖKSEKSI
            Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistavan Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskevan sopimuksen allekirjoittamisesta unionin puolesta

               Jordanian hašemiittisen kuningaskunnan osallistumista Välimeren alueen tutkimus- ja innovointikumppanuuteen (PRIMA) koskevat ehdot ja edellytykset vahvistava Euroopan unionin ja Jordanian hašemiittisen kuningaskunnan välistä tieteellistä ja teknologista yhteistyötä koskeva sopimus

               Euroopan unioni,

               jäljempänä ’unioni’,

               sekä

               Jordanian hašemiittinen kuningaskunta,

               jäljempänä ’Jordania’,

               jäljempänä ’osapuolet’

               ottavat huomioon, että 1 päivänä toukokuuta 2002 voimaan tulleessa Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksessa määrätään tieteellisestä ja teknologisesta yhteistyöstä;

               ottavat huomioon, että 29 päivänä maaliskuuta 2011 voimaan tulleessa Euroopan yhteisön ja Jordanian hašemiittisen kuningaskunnan välistä tieteellistä ja teknologista yhteistyötä koskevassa sopimuksessa vahvistetaan viralliset puitteet osapuolten tieteellisen ja teknologian tutkimuksen alalla tekemälle yhteistyölle;

               ottavat huomioon, että unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA) annetussa Euroopan parlamentin ja neuvoston päätöksessä (EU) 2017/1324 vahvistetaan EU:n jäsenvaltioiden ja Horisontti 2020 -puiteohjelmaan assosioituneiden maiden, jotka ovat aloitteen osallistujavaltioita, osallistumisehdot ja -edellytykset ja erityisesti niiden taloudelliset velvoitteet ja niiden osallistuminen aloitteen hallintorakenteisiin;

               ottavat huomioon, että päätöksen (EU) 2017/1324 mukaisesti Jordaniasta tulee PRIMAn osallistujavaltio edellyttäen, että Jordania tekee unionin kanssa tieteellistä ja teknologista yhteistyötä koskevan kansainvälisen sopimuksen, jossa vahvistetaan sen osallistumista PRIMAan koskevat ehdot ja edellytykset;

               ottavat huomioon, että Jordania ilmaisi halukkuutensa liittyä PRIMAan osallistujavaltiona ja tasavertaisesti PRIMAan osallistuvien jäsenvaltioiden ja Horisontti 2020 -puiteohjelmaan assosioituneiden maiden kanssa;

               ottavat huomioon, että unionin ja Jordanian välillä on tehtävä kansainvälinen sopimus Jordaniaan PRIMAn osallistujavaltiona sovellettavien oikeuksien ja velvollisuuksien vahvistamiseksi;

               OVAT SOPINEET SEURAAVAA:

               1 artikla

               Tarkoitus

               Tämän sopimuksen tarkoituksena on vahvistaa ehdot ja edellytykset Jordanian osallistumiselle Välimeren alueen tutkimus- ja innovointikumppanuuteen (PRIMA).

               2 artikla

               Ehdot ja edellytykset Jordanian osallistumiselle PRIMAan

               Ehdot ja edellytykset Jordanian osallistumiselle PRIMAan vahvistetaan unionin osallistumisesta useiden jäsenvaltioiden yhdessä käynnistämään Välimeren alueen tutkimus- ja innovointikumppanuuteen (PRIMA) annetussa Euroopan parlamentin ja neuvoston päätöksessä (EU) 2017/1324. Osapuolet noudattavat kyseisessä päätöksessä vahvistettuja velvoitteita ja toteuttavat asianmukaiset toimenpiteet erityisesti antamalla kaiken tarvittavan avun päätöksen 10 artiklan 2 kohdan sekä 11 artiklan 3 ja 4 kohdan soveltamisen varmistamiseksi. Osapuolet sopivat keskenään apua koskevat yksityiskohtaiset järjestelyt, jotka ovat välttämättömiä niiden tämän sopimuksen mukaiselle yhteistyölle.

               3 artikla

               Alueellinen soveltaminen

               Tätä sopimusta sovelletaan alueisiin, joihin sovelletaan Euroopan unionin toiminnasta tehtyä sopimusta ja Euroopan unionista tehtyä sopimusta, sekä Jordanian alueeseen.

               4 artikla

               Voimaantulo ja kesto

               1. Osapuolet hyväksyvät tämän sopimuksen omia menettelyjään noudattaen.

               2. Tämä sopimus tulee voimaan päivänä, jona molemmat osapuolet ovat ilmoittaneet toisilleen diplomaattikanavien kautta, että ensimmäisessä kohdassa tarkoitetut menettelyt on saatettu päätökseen.

               3. Tämä sopimus on voimassa niin kauan kuin päätös (EU) 2017/1324 on voimassa, ellei jompikumpi osapuoli sano sopimusta irti 5 artiklan mukaisesti.

               5 artikla

               Irtisanominen

               1. Kumpi tahansa osapuoli voi milloin tahansa irtisanoa tämän sopimuksen ilmoittamalla toiselle osapuolelle kirjallisesti aikeensa irtisanoa sopimus.

               Irtisanominen tulee voimaan kuuden kuukauden kuluttua päivästä, jona kirjallinen ilmoitus saapuu sen vastaanottajalle.

               2. Tämän sopimuksen irtisanomishetkellä käynnissä olevia hankkeita ja toimintoja jatketaan, kunnes ne on saatettu päätökseen tässä sopimuksessa määrättyjen edellytysten mukaisesti.

               3. Osapuolet sopivat yhteisellä suostumuksella mahdollisista muista sopimuksen irtisanomisen seurauksista.

               6 artikla

               Riitojen ratkaiseminen

               Euroopan yhteisöjen ja niiden jäsenvaltioiden sekä Jordanian hašemiittisen kuningaskunnan Euro–Välimeri-assosiaatiosopimuksen 97 artiklassa määrättyä riitojenratkaisumenettelyä sovelletaan kaikkiin riita-asioihin, jotka liittyvät tämän sopimuksen soveltamiseen tai tulkintaan.

               Tämä sopimus on laadittu kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja arabian kielellä, ja kukin teksti on yhtä todistusvoimainen.


Avis juridique important

|

52004PC0682

Ehdotus: neuvoston päätös, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista tehdyn päätöksen 98/198/EY 3 artiklan muuttamisesta  /* KOM/2004/0682 lopull. */

Ehdotus: NEUVOSTON PÄÄTÖS, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista tehdyn päätöksen 98/198/EY 3 artiklan muuttamisesta(komission esittämä)PERUSTELUT1. Jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste - 17 päivänä toukokuuta 1977 annetun kuudennen neuvoston direktiivin [1] 27 artiklan nojalla neuvosto voi yksimielisesti komission ehdotuksesta antaa jäsenvaltioille luvan ottaa käyttöön kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.[1]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/15/EY (EYVL L 52, 21.2.2004, s. 61).2. Tällaiset luvat ovat yleensä väliaikaisia, jotta näiden erityistoimenpiteiden asianmukaisuutta ja tehoa voitaisiin arvioida muutaman vuoden kuluttua.3. Kuudennen direktiivin 27 artiklan nojalla 29 päivänä kesäkuuta 1995 tehdyllä neuvoston päätöksellä 95/252/EY [2] annetaan Yhdistyneelle kuningaskunnalle lupa soveltaa kyseisen direktiivin 6 ja 17 artiklasta poikkeavia toimenpiteitä.[2]  EYVL L 159, 11.7.1995, s. 19.4. Päätöksillä 95/252/EY ja 98/198/EY [3] annetaan Yhdistyneelle kuningaskunnalle lupa ottaa käyttöön liikeyrityksen henkilöauton vuokraukseen tai leasing-vuokraukseen liittyviä kustannuksia koskeva 50 prosentin vähennysoikeuden rajoitus, kun kyseinen auto on yksityiskäytössä, eikä sen myöskään tarvitse sisällyttää vastiketta vastaan suoritettuihin palveluihin verovelvollisen vuokraamien tai leasing-vuokraamien liikeyrityksille kuuluvien autojen yksityiskäyttöä. Poikkeuksen myötä vuokraajien tai leasing-vuokraajien ei tarvitse pitää kirjaa yritysauton yksityiskäytön kilometrimääristä eikä tehdä selvitystä verotusta varten jokaisen auton yksityiskäytöstä, joten poikkeuksella siis yksinkertaistetaan veronkantoa. Poikkeusta on jatkettu useaan otteeseen, mutta sen on määrä päättyä 31. joulukuuta 2004.[3]  EYVL L 76, 9.3.1998, s. 37.5. Pääsihteeristön 14. kesäkuuta 2004 vastaanottamalla kirjeellä Yhdistynyt kuningaskunta pyysi lupaa pidentää toimenpiteiden voimassaoloa vielä kolmella vuodella. Komissio on tyytyväinen aikatauluun, sillä se pystyy näin ollen tarkastelemaan poikkeusta myöhemmin sellaisten keskustelujen perusteella, joita käydään sen ehdotuksista määritellä vähennysoikeutta koskevien rajoitusten luokat.6. Poikkeusta jatkettiin viimeksi yhdellä vuodella 31. joulukuuta 2004 asti neuvoston päätöksellä 2003/909/EY [4], koska yhteisön tuomioistuimen asiassa C-17/01 antaman tuomion vaikutusta haluttiin arvioida. Tuomio annettiin 29. huhtikuuta 2004, ja siinä vahvistettiin, että neuvoston päätöksellä 2000/186/EY Saksalle myönnetty vastaava poikkeus on pätevä. Tuomio tarkoittaa sitä, että ne oikeudelliset seikat ja tosiasiat, jotka olivat alun perin perusteena kyseisten erityistoimenpiteiden soveltamiselle, eivät ole muuttuneet vaan ovat yhä voimassa.[4]  EYVL L 342, 22.12.2003, s. 49.7. Kuudennen direktiivin 27 artiklan 2 kohdan mukaisesti komissio toimitti Yhdistyneen kuningaskunnan pyynnön muille jäsenvaltioille 7. kesäkuuta 2004.Ehdotus: NEUVOSTON PÄÄTÖS, luvan antamisesta Yhdistyneelle kuningaskunnalle jatkaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 6 ja 17 artiklasta poikkeavan toimenpiteen soveltamista tehdyn päätöksen 98/198/EY 3 artiklan muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverojärjestelmän yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY [5] ja erityisesti sen 27 artiklan 1 kohdan,[5]  EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/15/EY (EYVL L 52, 21.2.2004, s. 61).ottaa huomioon komission ehdotuksen [6],[6]  EYVL C [...], [...], s. [...].ottaa huomioon neuvoston päätökset 95/252/EY [7], 98/198/EY [8], 1999/79/EY [9], 2000/747/EY [10] ja 2003/909/EY [11],[7]  EYVL L 159, 11.7.1995, s. 19.[8]  EYVL L 76, 13.3.1998, s. 31.[9]  EYVL L 27, 2.2.1999, s. 22.[10]  EYVL L 302, 1.12.2000, s. 63.[11]  EYVL L 342, 30.12.2003, s. 49.sekä katsoo seuraavaa:(1) Direktiivin 77/388/ETY 27 artiklan 1 kohdan nojalla neuvosto voi yksimielisesti komission ehdotuksesta antaa jäsenvaltioille luvan ottaa käyttöön tästä direktiivistä poikkeavia erityistoimenpiteitä tai jatkaa niiden soveltamista veronkannon yksinkertaistamiseksi tai tietyntyyppisten veropetosten ja veron kiertämisen estämiseksi.(2) Komission pääsihteeristön 14 päivänä kesäkuuta 2004 vastaanottamaksi rekisteröidyllä kirjeellä, joka annettiin tiedoksi kaikille jäsenvaltioille 7 päivänä heinäkuuta 2004, Yhdistyneen kuningaskunnan hallitus pyysi sille aiemmin neuvoston päätöksillä 95/252/EY ja 98/198/EY myönnetyn poikkeuksen soveltamisen jatkamista.(3) Voimassa olevan poikkeuksen mukaisesti Yhdistyneelle kuningaskunnalle annetaan lupa toteuttaa liikeyrityksen henkilöauton vuokraukseen tai leasing-vuokraukseen liittyviä kustannuksia koskeva 50 prosentin vähennysoikeuden rajoitus, kun kyseinen auto on myös yksityiskäytössä. Poikkeuksen mukaan Yhdistyneen kuningaskunnan ei tarvitse sisällyttää vastiketta vastaan suoritettuihin palveluksiin verovelvollisen vuokraamien tai leasing-vuokraamien autojen yksityiskäyttöä. Poikkeuksen myötä vuokraajien tai leasing-vuokraajien ei tarvitse pitää kirjaa liikeyrityksen auton yksityiskäytön kilometrimääristä eikä tehdä selvitystä verotusta varten jokaisen auton yksityiskäytöstä. Kyseessä on siis yksinkertaistamistoimenpide, joka myös rajoittaa kirjanpidon väärinkäyttömahdollisuuksia.(4) Alkuperäisen poikkeuksen soveltamiseen myönnetyn luvan oikeudelliset ja tosiasialliset olosuhteet eivät ole siis muuttuneet, vaan vallitsevat edelleen.(5) Koska komissio on tehnyt ehdotuksia direktiivin 77/388/ETY muuttamiseksi arvonlisäveron vähennysoikeuden rajoituksen osalta, on aiheellista pidentää luvan voimassaoloa muutosdirektiivin voimaantuloon saakka. Luvan voimassaolo päättyy kuitenkin viimeistään 31 päivänä joulukuuta 2007, jos direktiivi ei ole tullut voimaan siihen mennessä, jolloin tehdään arvio poikkeuksen tarpeellisuudesta neuvostossa kyseisestä direktiivistä käytyjen lisäkeskustelujen perusteella.(6) Voimassaolon pidentämisellä ei ole vaikutusta arvonlisäverosta saataviin Euroopan yhteisöjen omiin varoihin,ON TEHNYT TÄMÄN PÄÄTÖKSEN:1 artiklaKorvataan päätöksen 98/198/EY 3 artikla seuraavasti:"3 artiklaLuvan voimassaolo päättyy päivänä, jona sellaiset yhteisön säännöt tulevat voimaan, joissa määritetään, mistä moottorikäyttöisiä maantieajoneuvoja koskevista kustannuksista ei arvonlisäveroa voida vähentää täysimääräisenä, mutta joka tapauksessa viimeistään 31 päivänä joulukuuta 2007."2 artiklaTämä päätös on osoitettu Ison-Britannian ja Pohjois-Irlannin yhdistyneelle kuningaskunnalle.Tehty Brysselissä [...] päivänä [...] kuuta [...]Neuvoston puolestaPuheenjohtaja


               EUROOPAN KOMISSIO
            Bryssel 28.8.2017
            COM(2017) 455 final
            2017/0210(NLE)
            Ehdotus
            NEUVOSTON PÄÄTÖS
            Euroopan unionin puolesta esitettävästä kannasta muuttavien luonnonvaraisten eläinten suojelemista koskevan yleissopimuksen liitteiden muuttamista koskeviin useiden osapuolten esittämiin ehdotuksiin yleissopimuksen sopimuspuolten kokouksen kahdettatoista istuntoa varten

               PERUSTELUT

               1.Ehdotuksen aihe

               Tämä ehdotus koskee päätöstä, jolla vahvistetaan muuttavien luonnonvaraisten eläinten suojelemista koskevan yleissopimuksen sopimuspuolten kokouksessa Euroopan unionin puolesta esitettävä kanta siltä osin kuin on kyse suunnitelmasta hyväksyä päätös, joka koskee yleissopimuksen liitteiden muutoksia.

               2.Ehdotuksen tausta

               2.1.Yleissopimus muuttavien luonnonvaraisten eläinten suojelemisesta

               Muuttavien luonnonvaraisten eläinten suojelemisesta tehdyn yleissopimuksen, jäljempänä ’sopimus’, tavoitteena on maalla tai meressä elävien muuttavien luonnonvaraisten lajien sekä muuttavien luonnonvaraisten lintujen suojelu. Kyseessä on hallitustenvälinen yleissopimus, joka on tehty YK:n ympäristöohjelman puitteissa. Se koskee luonnonvaraisten eläinten, kasvien ja elinympäristöjen maailmanlaajuista suojelua. Sopimus tuli voimaan 1. marraskuuta 1983. Sopimuksen sopimuspuolia on tällä hetkellä 124. Euroopan unioni on ollut sopimuksen sopimuspuoli 1. marraskuuta 1983 alkaen
                  1
               . Kaikki jäsenvaltiot ovat sopimuksen sopimuspuolia.

               2.2.Sopimuspuolten kokous

               Sopimuspuolten kokous on sopimuksen pääasiallinen päätöksentekoelin.  Sen tehtävät luetellaan sopimuksen VII artiklassa, mukaan luettuna valtuudet arvioida muuttavien eläinlajien suojelun tasoa ja muuttaa tarvittaessa sopimuksen liitteitä. Se kokoontuu joka kolmas vuosi. Sopimuspuolten kokouksen istunnossa tehtävät päätökset edellyttävät läsnäolevien ja äänioikeuttaan käyttävien sopimuspuolten kahden kolmasosan enemmistöä, ellei sopimuksessa toisin määrätä.

               Valtuudet esittää unionin kanta, joka koskee liitteisiin tehtäviä muutoksia, annetaan neuvoston päätöksellä, joka perustuu komission ehdotukseen. EU:n yhteisistä kannoista, jotka koskevat muita päätös- ja päätöslauselmaluonnoksia, sovitaan neuvoston asianomaisen työryhmän edeltävissä kokouksissa tai paikalla EU:n koordinointikokouksissa.

               2.3.Sopimuspuolten kokouksen suunniteltu säädös

               Sopimuspuolten kokouksen on määrä Manilassa, Filippiineillä 23.–28. lokakuuta 2017 pidettävässä kahdennessatoista istunnossaan hyväksyä päätös, joka koskee muutoksia sopimuksen liitteisiin, jäljempänä ’suunniteltu säädös’.

               Sopimuksen XI artiklan mukaan jokainen sopimuspuoli voi esittää muutoksia. Liitteisiin tehdyt muutokset tulevat voimaan kaikkiin sopimuspuoliin nähden 90 päivän kuluttua siitä sopimuspuolten kokouksen istunnosta, jossa muutokset hyväksyttiin, paitsi niihin osapuoliin nähden, jotka ovat tehneet varauman.

               Suunnitellun säädöksen tarkoituksena on muuttaa sopimuksen liitettä I ja liitettä II sopimuksen XI artiklan mukaisesti. Muutokset hyväksytään läsnäolevien ja äänioikeuttaan käyttävien sopimuspuolten kahden kolmasosan enemmistöllä.

               Suunnitellusta säädöksestä tulee sopimuspuolia sitova sopimuksen III artiklan mukaisesti; siinä määrätään, että liitteessä I on oltava luettelo uhanalaisista muuttavista lajeista ja että sopimuspuolten, jotka ovat kyseisen lajin levinneisyysalueella olevia valtioita, on pyrittävä toteuttamaan erilaisia suojelutoimenpiteitä ja kiellettävä tällaisiin lajeihin kuuluvien eläinten pyynti.

               Sopimuksen IV artiklassa määrätään, että liitteessä II on lueteltava ne muuttavat lajit, joiden suojelutilanne on epäsuotuisa ja joiden suojelu ja joista huolehtiminen edellyttävät kansainvälisiä sopimuksia, sekä ne lajit, joiden suojelutilannetta kansainvälisellä sopimuksella aikaansaatava kansainvälinen yhteistyö edistäisi merkittävästi.  Jos tilanne vaatii, muuttava laji voidaan mainita sekä liitteessä I että liitteessä II.

               3.Unionin puolesta esitettävä kanta

               Sopimuksen sopimuspuolten kokouksen kahdestoista istunto järjestetään Manilassa, Filippiineillä 23.–28. lokakuuta 2017. Unioni on ehdottanut tätä istuntoa varten, että sopimuksen liitettä II muutetaan lisäämällä siihen lintulajit Lanius excubitor excubitor ja Lanius minor.

               Muut yleissopimuksen sopimuspuolet ovat ehdottaneet, että sopimuksen liitteitä I ja II muutetaan seuraavien lajien osalta: Pan paniscus, Pan troglodytes, Equus africanus,  Equus ferus przewalskii, Lasiurus cinereus, Lasiurus borealis, Lasiurus blossevillii, Lasiurus ega, Panthera leo, Panthera pardus, Ursus arctos isabellinus, Pusa caspica, Gazella bennettii, Giraffa camelopardalis, Fregata andrewsi, Aquila nipalensis, Gyps bengalensis, Gyps indicus, Gyps tenuirostris, Sarcogyps calvus, Gyps africanus, Gyps coprotheres, Gyps rueppelli, Necrosyrtes monachus, Trigonoceps occipitalis, Torgos tracheliotos, Anous minutus worcesteri, Emberiza sulphurata, Rhincodon typus, Squatina squatina, Rhinobatos rhinobatos, Carcharhinus obscurus, Prionace glauca ja Rhynchobatus australiae.

               Unionin olisi tuettava kaikkia ehdotuksia, koska ne ovat tieteellisesti perusteltuja ja vastaavat unionin sitoumusta tehdä kansainvälistä yhteistyötä luonnon monimuotoisuuden suojelemiseksi. Tähän tulisi sisältyä sen tarkasteleminen, miten voidaan parhaiten hyödyntää käytettävissä olevaa tieteellistä tietoa siten, että sekä biologiset ominaisuudet että kalakantojen biologiset viitearvot voidaan ottaa huomioon.

               Tämän vuoksi on tarpeen, että neuvosto tekee päätöksen unionin puolesta omaksuttavasta kannasta muutoksia koskeviin ehdotuksiin sopimuspuolten kokouksen kahdettatoista istuntoa varten.

               Muutoksia koskevat ehdotukset eivät edellytä unionin voimassa olevan lainsäädännön muuttamista.

               4. Oikeusperusta

               4.1.Menettelyllinen oikeusperusta

               4.1.1.Periaatteet

               SEUT-sopimuksen 218 artiklan 9 kohdan mukaan ”neuvosto tekee komission (...) ehdotuksesta päätöksen (...) sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädös, jolla on oikeusvaikutuksia” kattaa myös säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla, mutta jotka ”voivat vaikuttaa ratkaisevasti unionin lainsäätäjän antaman säännöstön sisältöön”.
                  2

               4.1.2.Soveltaminen kyseessä olevaan tapaukseen

               Sopimuspuolten kokous on elin, joka on perustettu sopimuksella, joka on muuttavien luonnonvaraisten eläinten suojelemista koskeva yleissopimus. Yleissopimuksen sopimuspuolten kokouksen kahdestoista istunto järjestetään Manilassa, Filippiineillä 23.–28. lokakuuta 2017. Unioni on ehdottanut tätä istuntoa varten, että yleissopimuksen liitettä II muutetaan lisäämällä siihen lintulajit Lanius excubitor excubitor ja Lanius minor.

               Säädös, joka sopimuspuolten kokouksen olisi annettava, on säädös, jolla on oikeusvaikutuksia. Suunnitellusta säädöksestä tulee sitova kansainvälisen oikeuden nojalla muuttavien luonnonvaraisten eläinten suojelemista koskevan yleissopimuksen III artiklan mukaisesti. Suunnitellulla säädöksellä ei täydennetä tai muuteta sopimuksen institutionaalisia rakenteita.

               Ehdotetun päätöksen menettelyllinen oikeusperusta on näin ollen SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla päätöksen aineellinen oikeusperusta riippuu lähinnä sen suunnitellun säädöksen tarkoituksesta ja sisällöstä, jota koskeva kanta esitetään unionin puolesta. Jos suunnitellulla säädöksellä on kaksi eri tarkoitusta tai siinä on kahdenlaisia tekijöitä, ja jos toinen näistä tarkoituksista tai näistä tekijöistä on määriteltävissä toimen pääasialliseksi tarkoitukseksi tai tekijäksi, kun taas toinen on ainoastaan liitännäinen, SEUT-sopimuksen 218 artiklan 9 kohdan nojalla tehtävässä päätöksessä on käytettävä yhtä aineellista oikeusperustaa, eli sitä, jota toimen pääasiallinen tai määräävä tarkoitus tai tekijä edellyttää.

               4.2.2.Soveltaminen kyseessä olevaan tapaukseen

               Suunnitellun säädöksen pääasiallinen tarkoitus ja sisältö liittyvät ympäristöön.

               Ehdotetun päätöksen aineellinen oikeusperusta on näin ollen 192 artiklan 1 kohta.

               4.3.Päätelmät

               Ehdotetun päätöksen oikeusperustana olisi oltava SEUT-sopimuksen 192 artiklan 1 kohta yhdessä sen 218 artiklan 9 kohdan kanssa.

               2017/0210 (NLE)

               Ehdotus

               NEUVOSTON PÄÄTÖS

               Euroopan unionin puolesta esitettävästä kannasta muuttavien luonnonvaraisten eläinten suojelemista koskevan yleissopimuksen liitteiden muuttamista koskeviin useiden osapuolten esittämiin ehdotuksiin yleissopimuksen sopimuspuolten kokouksen kahdettatoista istuntoa varten

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Unioni hyväksyi muuttavien luonnonvaraisten eläinten suojelemista koskevan yleissopimuksen, jäljempänä ’sopimus’, 24 päivänä kesäkuuta 1982 tehdyllä neuvoston päätöksellä 82/461/ETY
                  3
               , ja se tuli voimaan 1 päivänä marraskuuta 1983.

               (2)Sopimuksen XI artiklan nojalla sopimuspuolten kokous voi tehdä päätöksen sopimuksen liitteiden muuttamisesta.

               (3)Sopimuspuolten kokouksen on määrä 23–28 päivänä lokakuuta 2017 pidettävässä kahdennessatoista istunnossaan hyväksyä päätös sopimuksen liitteen I ja liitteen II muuttamisesta.

               (4)On aiheellista määrittää kanta, joka omaksutaan unionin puolesta sopimuspuolten kokouksessa, koska päätös tulee sitomaan unionia.

               (5)Unionin olisi tuettava kaikkia ehdotuksia, koska ne ovat tieteellisesti perusteltuja ja vastaavat unionin sitoumusta tehdä kansainvälistä yhteistyötä luonnon monimuotoisuuden suojelemiseksi biologista monimuotoisuutta koskevan YK:n yleissopimuksen 5 artiklan sekä sopimuspuolten kokouksessa tehtyjen päätösten mukaisesti; ehdotukset ovat erityisesti linjassa kymmenennessä istunnossa sovitun yleisen tavoitteen kanssa, jonka mukaan vuoteen 2020 mennessä pyritään estämään tunnetusti uhanalaisten lajien sukupuutto sekä parantamaan ja ylläpitämään niiden – ja varsinkin kaikkein voimakkaimmin vähentyvien lajien – suojelun tasoa, eivätkä ne edellytä unionin voimassa olevan lainsäädännön muuttamista.

               (6)Nisäkkäitä Pan paniscus, Equus africanus, Equus ferus przewalskii, Ursus arctos isabellinus ja Pusa caspica ei esiinny EU:ssa. Näin ollen kyseisten lajien lisääminen yleissopimuksen liitteeseen I ei edellytä muutoksia unionin lainsäädäntöön.

               (7)Nisäkkäitä Pan troglodytes, Equus africanus, Lasiurus cinereus, Lasiurus borealis, Lasiurus blossevillii, Lasiurus ega,  Panthera leo, Panthera pardus, Gazella bennettii ja Giraffa camelopardalis ei esiinny EU:ssa. Näin ollen kyseisten lajien lisääminen liitteeseen II ei edellytä muutoksia unionin lainsäädäntöön.

               (8)Lintuja Fregata andrewsi, Gyps bengalensis, Gyps indicus, Gyps tenuirostris, Sacrogyps calvus, Gyps coprotheres, Necrosyrtes monachus, Trigonoceps occipitalis, Anous minutus worcesteri ja Emberiza sulphurata ei esiinny EU:ssa lukuun ottamatta merentakaisia alueita, jotka jäävät luonnonvaraisten lintujen suojelusta 30 päivänä marraskuuta 2009 annetun Euroopan parlamentin ja neuvoston direktiivin 2009/147/EY soveltamisalan ulkopuolelle. Näin ollen kyseisten lajien lisääminen yleissopimuksen liitteisiin I ja II ei edellytä muutoksia unionin lainsäädäntöön.

               (9)Linnut Aquila nipalensis, Gyps africanus, Gyps rueppelli ja Torgos tracheliotos kuuluvat luonnonvaraisten lintujen suojelusta 30 päivänä marraskuuta 2009 annetun Euroopan parlamentin ja neuvoston direktiivin 2009/147/EY
                  4
                soveltamisalaan. Näin ollen kyseisten lajien lisääminen yleissopimuksen liitteeseen I ja liitteeseen II ei edellytä muutoksia unionin lainsäädäntöön.

               (10)Kalalajit Rhincodon typus, Squatina squatina, Rhinobatos rhinobatos, Carcharinus obscurus, Prionace glauca ja Rhynchobatus australiae kuuluvat yhteisen kalastuspolitiikan soveltamisalaan, joka tarjoaa EU:lle soveltuvat välineet osallistua niiden suojelun hallintaan.

               (11)Lisäksi lajien Squatina squatina ja Rhinobatos rhinobatos kalastus ja aluksella pitäminen on kielletty neuvoston asetuksen (EU) 2017/127
                  5
                nojalla ja GFCM suojelee tiukasti niiden Välimeren populaatioita (aluksella pitämisen kielto)
                  6
               .

               (12)Lisäksi laji Rhincodon typus on mainittu villieläimistön ja -kasviston uhanalaisten lajien kansainvälistä kauppaa koskevan yleissopimuksen (CITES-sopimus) liitteessä II sekä luonnonvaraisten lajien kauppaa koskevan EU-asetuksen
                  7
                liitteessä B, ja sitä sääntelevät nykyisin Intian valtameren tonnikalakomissio (IOTC), läntisen ja keskisen Tyynenmeren kalastuskomissio (WCPFC) ja Amerikan trooppisten tonnikalojen suojelukomissio (IATTC).

               (13)Unionin olisi edistettävä toimia sen tarkastelemiseksi, miten voidaan parhaiten käyttää kaikkea saatavilla olevaa ja asiaan liittyvää tieteellistä tietoa ja parantaa yhteistyöpuitteita asianomaisten monenvälisten ja alueellisten välineiden välillä siten, että pyritään johdonmukaisuuteen ja täydentävyyteen.

               (14)Tässä yhteydessä on myös huomattava valtamerten hallinnointiin liittyvien tavoitteiden merkitys sen mukaisesti, mitä esitetään yhteisessä tiedonannossa kansainvälisestä valtamerten hallinnoinnista
                  8
               .

               (15)Siltä osin kuin muuttavien luonnonvaraisten eläinten suojelemisesta tehty yleissopimus kuuluu sekä unionin että jäsenvaltioiden toimivaltaan, komission ja jäsenvaltioiden olisi tehtävä tiivistä yhteistyötä yleissopimuksen liitteisiin tehtävien muutosten hyväksymiseksi, jotta unionin edustaminen kansainvälisellä tasolla olisi yhtenäistä.

               (16)Sopimuspuolten kokouksessa unionia edustaa SEU-sopimuksen 17 artiklan 1 kohdan mukaisesti komissio. Jäsenvaltioiden on tuettava unionin kantaa SEU-sopimuksen 4 artiklan 3 kohdan mukaisesti,

               ON HYVÄKSYNYT TÄMÄN PÄÄTÖKSEN:

               1 artikla

               Unionin puolesta sopimuspuolten kokouksen kahdennessatoista istunnossa esitettävä kanta on seuraava:

               1)kannatetaan seuraavien lajien lisäämistä liitteeseen I:

               a)Pan paniscus

               b)Equus africanus

               c)Equus ferus przewalskii

               d)Ursus arctos isabellinus

               e)Pusa caspica

               f)Fregata andrewsi

               g)Aquila nipalensis

               h)Gyps bengalensis

               i)Gyps indicus

               j)Gyps tenuirostris

               k)Sacrogyps calvus

               l)Gyps africanus

               m)Gyps coprotheres

               n)Gyps rueppelli

               o)Necrosyrtes monachus

               p)Trigonoceps occipitalis

               q)Torgos tracheliotos

               r)Anous minutus worcesteri

               s)Emberiza sulphurata

               t)Rhincodon typus

               u)Squatina squatina

               v)Rhinobatos rhinobatos

               2)kannatetaan seuraavien lajien lisäämistä liitteeseen II:

               a)Pan troglodytes

               b)Equus africanus

               c)Lasiurus cinereus

               d)Lasiurus borealis

               e)Lasiurus blossevillii

               f)Lasiurus ega

               g)Panthera leo

               h)Panthera pardus

               i)Gazella bennettii

               j)Giraffa camelopardalis

               k)Aquila nipalensis

               l)Gyps bengalensis

               m)Gyps indicus

               n)Gyps tenuirostris

               o)Sacrogyps calvus

               p)Gyps africanus

               q)Gyps coprotheres

               r)Gyps rueppelli

               s)Necrosyrtes monachus

               t)Trigonoceps occipitalis

               u)Torgos tracheliotos

               v)Anous minutus worcesteri

               w)Emberiza sulphurata

               x)Lanius excubitor excubitor

               y)Lanius minor

               z)Rhincodon typus

               aa)Squatina squatina

               bb)Rhinobatos rhinobatos

               cc)Carcharinus obscurus

               dd)Prionace glauca

               ee)Rhynchobatus australiae

               2 artikla

               Tämä päätös on osoitettu komissiolle ja kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)
                  Neuvoston päätös 82/461/ETY, tehty 24 päivänä kesäkuuta 1982, muuttavien luonnonvaraisten eläinten suojelemista koskevan yleissopimuksen tekemisestä (EYVL L 210, 24.6.1982, s. 10).

                     (2)
                  Asia C-399/12, Saksa v. neuvosto (OIV), ECLI:EU:C:2014:2258, 61–64 kohta.

                     (3)
                  EYVL L 210, 19.7.1982, s. 10.

                     (4)
                  EUVL L 20, 26.1.2010, s. 7.

                     (5)
                  Neuvoston asetus (EU) 2017/127, annettu 20 päivänä tammikuuta 2017, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2017.

                     (6)
                  Välimeren yleisen kalastuskomission (GFCM) suositus GFCM/36/2012/3, joka koskee kalastuksen hoitotoimenpiteitä haikalojen ja rauskukalojen suojelemiseksi GFCM:n alueella.

                     (7)
                  Komission asetus (EU) N:o 1320/2014, annettu 1 päivänä joulukuuta 2014, luonnonvaraisten eläinten ja kasvien suojelusta niiden kauppaa sääntelemällä annetun neuvoston asetuksen (EY) N:o 338/97 muuttamisesta (EUVL L 361, 17.12.2014, s. 1).

                     (8)
                  Yhteinen tiedonanto: Kansainvälinen valtamerten hallinnointi: EU:n panos vastuulliseen valtamerten hoitoon (JOIN(2016) 49).